cyanic-selkie/wikianc huggingface dataset:
Οσπιτάλιοι Ιππότες
Η Μεταρρύθμιση και η Επανάσταση
Οι Ιππότες της Μάλτας είχαν ισχυρή παρουσία στις τάξεις του Αυτοκρατορικού Ρωσικού Ναυτικού και του προεπαναστατικού Γαλλικού Ναυτικού. Όταν ο Ντε Πουανσί (διακεκριμένος Ιωαννίτης Ιππότης) διορίσθηκε κυβερνήτης του Αγίου Χριστοφόρου το 1639 έντυσε την ακολουθία του με τα εμβλήματα και τους θυρεούς του τάγματος. Η παρουσία των Ιωαννιτών στην Καραϊβική ισχυροποιήθηκε με τις ενέργειες του, μέχρι τον θάνατο του το 1660. Ο ίδιος επίσης αγόρασε το νησί Σαιν Κρουά ως προσωπικό κτήμα, και το μεταβίβασε στους Ιππότες. Το 1665 το Σαιν Κρουά αγοράστηκε από τη Γαλλική Εταιρεία Δυτικών Ινδιών, οπότε τερματίστηκε η παρουσία του τάγματος στην Καραϊβική.
Η απώλεια της εδαφικής κυριαρχίας
Το μεσογειακό οχυρό των Ιπποτών στη Μάλτα καταλήφθηκε από τον Ναπολέοντα Α΄ Βοναπάρτη το 1798 κατά τη διάρκεια της εκστρατείας του στην Αίγυπτο. Ο Ναπολέων ζήτησε από τον μεγάλο μάγιστρο Φέρντιναντ φον Χόμπες τσου Μπολχάιμ να επιτρέψει την είσοδο των πλοίων του στο λιμάνι και τον ανεφοδιασμό τους. Ο Μπολχάιμ απάντησε ότι μόνο δύο ξένα πλοία επιτρεπόταν να βρίσκονται την ίδια ώρα στο λιμάνι. Έτσι όμως η διαδικασία του ανεφοδιασμού θα καθυστερούσε πολύ και, επειδή ο Ναπολέων επειγόταν να αντιμετωπίσει τον Νέλσονα, διέταξε βομβαρδισμό. Οι Γάλλοι στρατιώτες αποβιβάστηκαν σε επτά σημεία της Μάλτας στις 11 Ιουνίου και μετά από αρκετές ώρες σκληρών συγκρούσεων κατέλαβαν μεγάλο μέρος του νησιού. Ο μέγας μάγιστρος στη Βαλέτα αναγκάστηκε να συνθηκολογήσει, υποστηρίζοντας ότι το παπικό καταστατικό του Τάγματος απαγόρευε στους Ιωαννίτες να μάχονται ενάντια σε άλλους χριστιανούς, και εγκατέλειψε τη Μάλτα στις 18 Ιουνίου. Το 1799, και υπό την πίεση του αυστριακού Στέμματος, παραιτήθηκε του αξιώματος του. thumb|right|200px|Ο Παύλος Αυτοκράτορας της Ρωσίας ως μάγιστρος των Ιωαννιτών.
Οι Ιππότες της Μάλτας διασκορπίστηκαν, αλλά το Τάγμα συνέχισε να υφίσταται σε μικρότερη κλίμακα και να διαπραγματεύεται με τις κυβερνήσεις της Ευρώπης για την αναβίωση της ισχύος του. Ο Ρώσος αυτοκράτορας Παύλος ο Α' πρόσφερε καταφύγιο στους περισσότερους Ιππότες στην Αγία Πετρούπολη, μια πράξη που αποτέλεσε αφετηρία για τη ρωσική παράδοση των Ιπποτών του Ξενώνα καθώς και για την αναγνώριση του Τάγματος ανάμεσα στα υπόλοιπα ρωσικά τάγματα. Οι εγκατεστημένοι στην Αγία Πετρούπολη ιππότες, εξέλεξαν τον τσάρο Παύλο ως Μέγα Μάγιστρο μετά την παραίτηση -ενδεχομένως καθαίρεση- του φον Χόμπες. Ως μάγιστρος ο Παύλος δημιούργησε, πέρα από τη Ρωμαιοκαθολική Ηγουμενία, τη "Μεγάλη Ρωσική Ηγουμενία", η οποία αριθμούσε 118 ταξιαρχίες/περιφέρειες με "τάξεις" ανοιχτές σε όλους τους χριστιανούς, επισκιάζοντας το υπόλοιπο τάγμα. Η εκλογή του Παύλου παρ'όλα αυτά ποτέ δεν επικυρώθηκε από το Βατικανό και συνεπώς παρέμεινε de facto και όχι de jure Μέγας Μάγιστρος του Τάγματος.
Το Τάγμα Σήμερα
Το 1834, το Τάγμα εγκατέστησε νέο αρχηγείο στη Ρώμη.
Το 1879 ο πάπας Λέων ΙΓ' ονόμασε νέο μεγάλο μάγιστρο του Τάγματος. Από αυτό το σημείο και μετά, το Τάγμα μετατράπηκε σε ανθρωπιστικό και θρησκευτικό οργανισμό ως το "Κυρίαρχο Στρατιωτικό Τάγμα του Ξενώνα του Αγίου Ιωάννη" που αναπτύσσει δράση σε πολλούς διεθνείς οργανισμούς ενώ συμμετέχει και στα Ηνωμένα Έθνη ως μέλος-παρατηρητής. Οι ιατρικές και φιλανθρωπικές δραστηριότητες του Τάγματος, που αναπτύχθηκαν σε μεγάλη κλίμακα κατά τον Α΄ Παγκόσμιο Πόλεμο, εντατικοποιήθηκαν και επεκτάθηκαν κατά τον Β' Παγκόσμιο Πόλεμο υπό τον μέγα μάγιστρο Φρα Λουντοβίκο Κίτζι Αλμπάνι ντελλα Ρόβερε (1931-1951).
Το 1961 το Τάγμα αναγνωρίστηκε από την Αγία Έδρα ως «Κυρίαρχο Στρατιωτικό, Νοσοκομειακό Τάγμα του Αγίου Ιωάννη της Ιερουσαλήμ, της Ρόδου και της Μάλτας... προερχόμενο από τους Οσπιτάλιους του Νοσοκομείου του Αγίου Ιωάννη της Ιερουσαλήμ». Το τάγμα διατηρεί διπλωματικές σχέσεις με περισσότερες από 100 χώρες, έχοντας πολλούς αντιπροσώπους. Εκδίδει δικά του διαβατήρια, νόμισμα, γραμματόσημα, ακόμα και πινακίδες κυκλοφορίας. Οι διπλωματικές δραστηριότητες του Τάγματος είναι συνδεδεμένες με την ανθρωπιστική του αποστολή. Τα προγράμματά του περιλαμβάνουν ιατρική και κοινωνική υποστήριξη, βοήθεια σε περίπτωση ένοπλων συγκρούσεων και φυσικών καταστροφών, έκτακτες υπηρεσίες και σώμα πρώτων βοηθειών, βοήθεια για τους ηλικιωμένους, τους ανάπηρους και τα παιδιά που βρίσκονται σε ανάγκη, ενώ παρέχει, επίσης εκπαίδευση παροχής πρώτων βοηθειών και υποστήριξη για πρόσφυγες και εκτοπισμένα άτομα ανεξαρτήτως φυλής, προέλευσης ή θρησκείας, σε 120 χώρες. Η "ανεξαρτησία" του αμφισβητείται από μερικούς επιστήμονες ενώ πολλές οργανώσεις προσπάθησαν να μιμηθούν το τάγμα και να (αυτο)ανακηρυχθούν παρακλάδια του και ορισμένες διώχθηκαν δικαστικά.
Το Τάγμα πρόσφατα εγκατέστησε ένα παράρτημα στη Μάλτα, μετά την υπογραφή ενός σχετικού συμβολαίου με την εκεί κυβέρνηση, με το οποίο του παραχωρήθηκε η αποκλειστική χρήση του οχυρού Σαντ' Άντζελο για 99 χρόνια. Σήμερα, μετά την αναστήλωσή του, το οχυρό φιλοξενεί ιστορικές και πολιτιστικές δραστηριότητες, που σχετίζονται με το Τάγμα της Μάλτας.
Το 1831 συστάθηκε το "Σεβαστό Τάγμα του Αγίου Ιωάννη της Ιερουσαλήμ" στη Βρετανία, το οποίο εξαπλώθηκε στο Ηνωμένο Βασίλειο, στη Βρετανική Κοινοπολιτεία και στην Αμερική, όμως αναγνωρίστηκε από το "μητρικό" τάγμα μόλις το 1963.
Η ιστοριογραφία του Τάγματος
Τα στρατιωτικά τάγματα καθυστέρησαν γενικά να καταγράψουν την ιστορία τους με εξαίρεση τους Βενεδικτίνους ή τα Επαιτικά Τάγματα. Αρχικά τα ιστορικά τάγματα περιορίζονταν στη σύνταξη επίσημης νεκρολογίας («ομπιτουάριου»), το οποίο άρχισε να περιέχει σταδιακά, από τον 14ο αιώνα και μετά, λεπτομέρειες για τη ζωή των μελών του Τάγματος. Με το πέρας του χρόνου όμως οι νεκρολογίες άρχισαν να συμπληρώνονται συχνά με φανταστικά περιστατικά.
Τα πρώτα κείμενα ιστορικού χαρακτήρα των Ιωαννιτών Ιπποτών ήταν έργο του Γκουιλέρμο ντε Σάντο Στέφανο, διοικητή (κομεντόρη) της Κύπρου, ο οποίος ήταν ο πρώτος που πραγματοποίησε απογραφή των νομικών κειμένων του Τάγματος. Κατά το 1303 ξεκίνησε μια σύνθεση η οποία συγκέντρωνε τον κανόνα και τα καταστατικά του Τάγματος, ένα χρονολόγιο των Μεγάλων Μαγίστρων, έναν ανθολόγιο των πειθαρχικών αποφάσεων, τα Miracula και μια κριτική έρευνα επί των καταβολών του Νοσοκομείου, το Exordium Hospitalis .[3]. Ερχόμενο αντιμέτωπο με κριτικές, ή πιο απλά για τη μεγαλύτερη προβολή των δραστηριοτήτων τους και για την εξασφάλιση περαιτέρω δωρεών, το Τάγμα των Ιπποτών του Αγίου Ιωάννη της Ιερουσαλήμ ξεκίνησε τη συγγραφή χρονικών. Στα μισά του 15ου αιώνα ο Μελκιόρε Μπαντίνι, σφραγιδοφύλακας του Τάγματος, ήταν ο συγγραφέας ενός ιστορικού κειμένου, πιθανώς του πρώτου για τους Ιωαννίτες, χαμένου έκτοτε, του οποίου όμως ο Τζάκομο Μπόζιο είχε ακόμη μνήμη. Ο ιππότης Τζιάκομο Μπόζιο (Giacomo Bosio), αυτόπτης μάρτυρας των όσων περιγράφει, έγραψε τρίτομη ιστορία του Τάγματος (Istoria della Sacra Religione di San Giovanni Gierosolimitano) που εκδόθηκε για πρώτη φορά στη Νάπολη το 1684 και θεωρείται πολύ ενημερωμένη, ειδικά για ορισμένες περιόδους ζωής του Τάγματος, και στο έργο του χρησιμοποιεί έγγραφα από το αρχείο των Ιπποτών που δεν σώζονται πουθενά αλλού. Ένα έγγραφο, το οποίο έγινε σύντομα διάσημο, ακόμη και σήμερα, ήταν το έργο του Γκιγιόμ Καουρσέν, η Descriptio obsidionis Rhodie urbis, του οποίου οι εκδόσεις και οι μεταφράσεις πολλαπλασιάστηκαν μεταξύ 1480 και 1483 χρησιμεύοντας στην προπαγάνδα του Τάγματος. Ένα ενδιαφέρον έγγραφο για την ιστορία των στρατιωτικών ταγμάτων είναι ένα κείμενο γραμμένο κατά τα τέλη του 15ου αιώνα από ένα αδερφό του Τευτονικού Τάγματος, το Chronik des vier Orden von Jerusalen. Το χρονικό αυτό φέρνει στο φως, στο πρώτο του μέρος, τις ιεροσολυμιτικές καταβολές των στρατιωτικών ταγμάτων αλλά και του μοναχικού τάγματος του Αγίου Τάφου (Ordre du Saint-Sépulcre de Jérusalem). Εάν οι καταβολές των Τευτόνων και του τάγματος του Αγίου Τάφου είναι λίγο αόριστες, αντιθέτως αυτές των Ναϊτών και των Ιωαννιτών είναι σχετικά καλά τοποθετημένες στον χρόνο.
Ενδιαφέρον για τη δράση του Τάγματος στη Ρόδο έχει η Histoire de Pierre d' Aubusson, Grand-Maistre de Rhodees, Παρίσι, 1676 (Pierre d' Aubusson, Μεγάλος Μάγιστρος της Ρόδου, μετάφρ. Μαρία Αγγελάτου, εκδ. Τροχαλία, 1996) του Ιησουίτη Dominique Bouhours, ο οποίος παρουσιάζει, κατά το μάλλον ή ήττον εξιδανικευμένα, την πολιορκία του 1480. Επίσης η προσθήκη ανωνύμου στην αγγλική έκδοση 1679 του πιο πάνω βιβλίου (και στον ίδιο τόμο της ελληνικής έκδοσης) A continuation of the History of Rhodes, under the Government of Philip de Villiers Lisle Adam, 1679 (Συνέχεια της ιστορίας της Ρόδου, υπό τη διακυβέρνηση του Philippe Villiers de L' Isle-Adam) αναφερόμενη στην πολιορκία και συνθηκολόγηση των Ιπποτών του 1522.
Το Τάγμα και ο πολιτισμός
Μνημειώδης είναι η αρχιτεκτονική κληρονομιά των Ιωαννιτών Ιπποτών. Το Κρακ των Ιπποτών στη Συρία, το οποίο επισκεύασαν, επεξέτειναν και διαμόρφωσαν οι Ιππότες, είναι υπόδειγμα φρουριακής αρχιτεκτονικής. Στη Ρόδο άφθονα είναι τα δείγματα της ιπποτικής αρχιτεκτονικής, μνημειακής και οχυρωματικής, μοναδικό σύνολο γοτθικής τέχνης στην Ελλάδα. Στην Οδό των Ιπποτών –που αρχίζει από το Νοσοκομείο των Ιπποτών (σήμερα Αρχαιολογικό Μουσείο)- βρίσκονται τα καταλύματα των Γλωσσών του Τάγματος, διακοσμημένα με θυρεούς. Η οδός καταλήγει στο μεγαλοπρεπές παλάτι του Μεγάλου Μαγίστρου. Εντυπωσιακά είναι τα τείχη της πόλης και οι πύλες τους, ειδικά η Θαλάσσια Πύλη (Porta Marina). Επίσης εντυπωσιακό είναι το φρούριο του Αγίου Πέτρου στο Μπόντρουμ (Αλικαρνασσό).
Η Μάλτα οχυρώθηκε μεθοδικά από τους Ιππότες και ο Ζαν ντε λα Βαλέτ ίδρυσε την πρωτεύουσά της Βαλέτα. Πολυάριθμες εκκλησίες και παλάτια, μπαρόκ ως επί το πλείστον, κοσμούν την πόλη. Η ακτινοβολία του Τάγματος κατέστησε το νησί κατά τον 16ο και 18ο αιώνα σημείο συνάντησης και εκλεπτυσμένης δημιουργίας καλλιτεχνών όπως οι Καραβάτζο και Ματία Πρέτι. Επιπλέον το Τάγμα συγκέντρωσε μεγάλο αριθμό κειμηλίων σε ρυθμό μπαρόκ κατά τον 18ο αιώνα. Μεταξύ αυτών βρίσκεται ειδικότερα μεγάλος αριθμός από ταπετσαρίες φιλοτεχνημένες από τους Γκομπλέν μεταξύ του 1708 και του 1710. Η μεγάλη βιβλιοθήκη της Μάλτας χτισμένη μεταξύ 1786 και 1796 σύμφωνα με σχέδια του Στέφανο Ιτάρ και εγκαινιασμένη μετά την αναχώρηση των Ιπποτών το 1812 από τους Άγγλους, περιείχε ήδη το 1798, 80.000 βιβλία και όλα τα αρχεία του Τάγματος του Αγίου Ιωάννη της Ιερουσαλήμ, τα οποία σώζονται μέχρι σήμερα.
Το Κρακ των Ιπποτών, η μεσαιωνική πόλη της Ρόδου και η Βαλέτα είναι Μνημεία Παγκόσμιας Κληρονομιάς της ΟΥΝΕΣΚΟ, πρωτίστως για την ιπποτική τους αρχιτεκτονική.
Νομισματοκοπία
μικρογραφία|αριστερά|250px|30 Tari του Μεγάλου Μαγίστρου Πίντο. Εμπρός όψη: Ο Άγ. Ιωάννης δείχνει τον Αμνό, NON SVRREXIT MAIOR (από τη φράση του Χριστού "Ουκ εγήγερται μείζων Ιωάννου", Ματθ. 11:11), Τ ΧΧΧ (Tari 30). Πίσω όψη: θυρεός, F EMMANVEL PINTO M M H S S (Magnus Magister Hospitalis Sancti Sepulchrum). Το Τάγμα άρχισε να κυκλοφορεί δικό του νόμισμα περί το 1310, τον ίδιο καιρό που απέκτησε εδαφική κυριαρχία με την εγκατάστασή του στο νησί της Ρόδου. Αυτή ήταν και η περίοδος κατά την οποία το Τάγμα του Αγίου Ιωάννη της Ιερουσαλήμ άρχισε να πλουτίζει σημαντικά. Στη μία πλευρά των νομισμάτων απεικονιζόταν είτε ο Άγιος Ιωάννης (ολόσωμος, ή η αποκοπείσα κεφαλή του) είτε ο μέγας μάγιστρος, ενώ στην άλλη βρισκόταν ένας σταυρός, που δεν θα είναι ο Σταυρός της Μάλτας παρά μόνο μετά το 1520.
Το μαλτέζικο τριμεταλλικό νομισματικό σύστημα αποτελούνταν από νομίσματα σε χαλκό, σε άργυρο και σε χρυσό, σύμφωνα με πράξη που κατακυρώθηκε εντός του Τάγματος το 1530. Κατά τον 18ο αιώνα το σύστημα αυτό τέθηκε υπό αμφισβήτηση με την ευρεία κυκλοφορία νομισμάτων από άργυρο. Τα μαλτέζικα νομίσματα ήταν scudi (σκούδα), tari και grani με αξία: 1 scudo = 12 tari, 1 tari = 20 grani.
Έφεραν στην εμπρόσθια όψη τον μεγάλο μάγιστρο γονατιστό, αριστερά πατριαρχικό σταυρό και δεξιά τον θυρεό του, ενώ είχαν την επιγραφή fratri ... Dei gratia Magistro conventus. Στην οπίσθια όψη έφεραν σταυρό, με θυρεό και άνθη στις απολήξεις του και επιγραφή Hospitalis Sancti Johannis Hierosolimitani et Rodi. Από τις λέξεις γράφοντο μόνο μερικά γράμματα. Τα νομίσματα έχουν διάμετρο 30 χλστ. και βάρος 3,7 γραμ.
Το Τάγμα και η ιατρική
Από τον 16ο ως τον 18ο αιώνα οι Ιωαννίτες ανέπτυξαν σε σημαντικό βαθμό τις τεχνικές ιατρικής και χειρουργικής όπως οι μουσκεμένοι στο όπιο σπόγγοι τους οποίους οι ασθενείς έγλυφαν έως ότου χάσουν τις αισθήσεις τους.
Όλα πάντως ξεκίνησαν στην πραγματικότητα με το Νοσοκομείο της Ιερουσαλήμ, κι έπειτα με αυτό της Ρόδου. Το 1523 οι Ιωαννίτες πρωτοτύπησαν στον τομέα της άμεσης ιατρικής επέμβασης, δημιουργώντας το πρώτο πλοίο ιατρικής χρήσης με την καράκα Σάντα Μαρία. Εφηύραν επίσης τα νοσοκομεία εκστρατείας εντός σκηνών με στόχο τη δυνατότητα παροχής πρώτων βοηθειών στους τραυματίες στη διάρκεια του πολέμου ενάντια στον οθωμανό κουρσάρο Ντραγκούτ το 1550.
Παράλληλα, το διάστημα μεταξύ του 1530 και του 1532, ο Μεγάλος Μάγιστρος Φιλίπ ντε Βιλιέ ντε λ' Ιλ-Αντάμ ίδρυσε μια «Επιτροπή Υγείας», η οποία αποτελείτο από δύο ιππότες και τρεις προύχοντες και επαναδημιούργησε ένα μεγάλο νοσοκομείο, τη Sacra Infermeria (Ιερό Νοσηλευτήριο) και ένα φαρμακείο στη Μάλτα.
Το 1595 ιδρύθηκε σχολή ιατρικής, το 1676 η σχολή ανατομίας και χειρουργικής, το 1671 η σχολή φαρμακευτικής της Μάλτας και τέλος το 1687, η ιατρική βιβλιοθήκη. Το διάσημο πανεπιστήμιο ιατρικής όμως ιδρύθηκε αρκετά μεταγενέστερα, το 1771. Ήρθε να προστεθεί στην επίδραση των Ιωαννιτών στο σύνολο της Μεσογείου αλλά και σε όλον τον δυτικό κόσμο.
Το 1782 ιδρύθηκε σχολή μαθηματικών και ναυτικών επιστημών εντός του Πανεπιστημίου της Μάλτας και το 1794 δημιουργήθηκε έδρα ανατομίας.
Από την ιδεολογία των Ιωαννιτών
Domini nostri morbi Αφέντες μας είναι οι άρρωστοι
Pro Fide et Utilitate Hominum Για την πίστη και το καλό της ανθρωπότητας
Quia vero omnia vestra sustentationibus pauperum et peregrinorum debent cedere ac per hoc nullatenus ea aliis usibus convenit applicari Πραγματικά,γι'αυτούς τους λόγους, ό,τι είναι δικό σου πρέπει να δοθεί για την ευδαιμονία των φτωχών και δεν πρέπει να χρησιμοποιηθεί για κανέναν άλλο σκοπό.
''Je Raymont garde de l’ospital et serf des povres de Crist ... ....Ne sied que le servans soit vestu de fures et velours quant ses mestres les povres de Crist vont nus'' Είμαι ο Ραϋμόνδος, φρουρός του νοσοκομείου και υπηρέτης των φτωχών του Χριστού....Είναι άδικο ο υπηρέτης να φοράει γούνες και μετάξια, όταν οι αφέντες του, οι φτωχοί του Χριστού, περπατούν γυμνοί.
Επίσης στον Παύλος Α΄ της Ρωσίας, που διετέλεσε μάγιστρος του Τάγματος, αποδίδεται η φράση Προτιμώ να με μισούν επειδή κάνω το καλό, παρά να με αγαπούν επειδή κάνω κακό.
Βιβλιογραφία
Κατηγορία:Ευρωπαϊκή ιστορία Κατηγορία:Σταυροφορίες Κατηγορία:Ιπποτικά τάγματα
340 Εδουάρδα
Η Εδουάρδα (Eduarda) είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,9. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τον Γερμανό τραπεζίτη και ερασιτέχνη αστρονόμο Βαρόνο Χάινριχ Έντουαρντ φον Λάντε.
Φυσικά χαρακτηριστικά
Η μέση διάμετρος της Εδουάρδας υπολογίσθηκε σε 30,2 χιλιόμετρα (από δεδομένα του IRAS), ενώ η μάζα της εκτιμάται σε 29 τετράκις εκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,212 (από δεδομένα του IRAS). Η Εδουάρδα περιστρέφεται γύρω από τον εαυτό της μία φορά κάθε 7 ώρες και 42 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Εδουαρδα
Αλεξάνδρεια στην Παρθυηνή
thumb|400x400px|Πόλεις που ιδρύθηκαν από τον [[Αλέξανδρος ο Μέγας|Μέγα Αλέξανδρο]] Η Αλεξάνδρεια στην Παρθυηνή ή Αλεξάνδρεια η εν Παρθυηνή ή Αλεξανδρούπολις στην Παρθυηνή ήταν ελληνιστική πόλη στην Παρθυηνή. Οικοδομήθηκε το 330 π.Χ., σε τοποθεσία, άγνωστη προς το παρόν, (πιθανόν κοντά στην σημερινή πόλη Σαχρούντ, στο βόρειο Ιράν.
Ίδρυση
Κατά το διάστημα αυτό ιδρύθηκε το 330 π.Χ. και η Αλεξάνδρεια η εν Παρθυηνή, η οποία στη συνέχεια ονομαζόταν και Αλεξανδρούπολη (αρχαία ελληνικά: Ἀλεξάνδρου πόλις>Αλεξανδρούπολις).
Εκτιμήσεις περί της τοποθεσίας
Η ανοικοδόμηση της Αλεξάνδρειας στην Παρθυηνή έγινε σε τοποθεσία, που προς το παρόν είναι ακόμα άγνωστη, αλλά κάποιοι ερευνητές εκτιμούν ότι πιθανόν και να βρίσκεται κοντά στην σημερινή πόλη Σαχρούντ, στο βόρειο Ιράν.
Πρόσωπα της Αλεξάνδρειας στην Παρθυηνή
Σχέσεις επίσης με την πόλη της Αλεξάνδρειας στην Παρθυηνή δείχνουν ότι είχαν και οι:
Παραπομπές
Κατηγορία:Αρχαίες πόλεις της Περσίας Κατηγορία:Εκστρατεία του Μεγάλου Αλεξάνδρου
GAZelle
Το GAZelle ήταν σειρά από ελαφριά επαγγελματικά οχήματα που παράγονται από το 1994 μέχρι σήμερα. Το αυτοκίνητο άρχισε να σχεδιάζεται το 1989, 12 χρόνια πριν τελειώσει η παραγωγή από το RAF-2203, όμως καθώς οι πωλήσεις από το βαν ήταν αρκετά καλές η παραγωγή δεν μπορούσε να σταματήσει.
Το 1994, όταν οι πωλήσεις έδειχναν ότι άρχιζαν να πέφτουν, άρχιζε να παράγεται το GAZelle, το 1998 η RAF χρεωκόπησε και πουλήθηκε στην GAZ και η GAZ συνέχιζε να παράγει το RAF-2203 μέχρι το 2001. Το καινούριο βανάκι, το GAZelle, παράγονταν αρχικά μόνο σαν βαν, αλλά μετά παράχθηκε και σαν mini-bus και σαν αγροτικό.
Το φορτηγάκι παραμένει αρκετά δημοφιλές στα κράτη της πρώην Σοβιετικής Ένωσης, αν και έχει αντικατασταθεί από το GAZelle NEXT, το οποίο πουλιέται μόνο ως αγροτικό. Η μόδα με τα αγροτικά ξεκίνησε από τις ΗΠΑ, οπού από το 2015 το φορτηγάκι άρχιζε να εξάγεται και εκεί.
Παραπομπές
Κατηγορία:Μοντέλα GAZ Κατηγορία:Επαγγελματικά αυτοκίνητα
Ίαν Χάμερ
Ο Ίαν ΜακΝτόναλντ Χάμερ (γεννήθηκε στις 23 Αυγούστου 1990) είναι Αμερικανός επαγγελματίας καλαθοσφαιριστής για την ΑΕΚ του Ελληνικού Πρωταθλήματος και του Basketball Champions League. Έπαιξε στο παρελθόν επαγγελματικά με το Μονακό, την Ράτιοφαρμ Ουλμ, την ΜΓ Γκέτινγκεν και το Νίλαν Μπίσονς Λοϊμάα. Είναι από τη Βιέννη της Βιρτζίνια και έπαιζε κολεγιακό μπάσκετ για τους Πρίνστον Τάιγκερς. Ήταν ο καλαθοσφαιριστής της χρονιάς σύμφωνα με την The Washington Post στους Παίδες της Χρονιάς για το Λύκειο του Κολεγίου του Γκονζάγκα ως ανώτερος στο λύκειο και ο Παίκτης της Χρονιάς στην Άιβι Λιγκ της χρονιάς 2013 ως ανώτερος στο Κολέγιο του Πρίνστον.
Στο Πρίνστον, είναι ο δεύτερος σκόρερ (πίσω από τον Μπιλ Μπράντλεϊ ) και ο πέμπτος κορυφαίος ριμπάουντερ στην ιστορία του προγράμματος. Οδήγησε την ομάδα σε τρία τουρνουά μετά την κανονική περίοδο και το πρωτάθλημα στην Αίβι Λιγκ 2010-11. Κατέχει το ρεκόρ στην Αίβι Λιγκ για τα περισσότερα βραβεία παίκτη της εβδομάδας σε μία χρονιά και στην σταδιοδρομία του. Κέρδισε την αναγνώριση τιμητικής αναφοράς του Αμερικανικού Associated Press για το 2013. Τόσο ο πατέρας του, ο Εντ, όσο και ο θείος του, Τζον, είναι διακεκριμένοι πρώην καλαθοσφαιριστές των Πρίνστον Τάιγκερς. Η ομάδα του Γκονζάγκα του 2008 κέρδισε τα πρωταθλήματα της Περιφέρειας της Κολούμπια καθ 'όλη τη διάρκεια της νεότερης χρονιάς του.
Ιστορικό
Ο Χάμερ έπαιξε στο Λύκειο του Κολεγίου του Γκονζάγκα του Καθολικής Αθλητικής Διάσκεψης της Ουάσιγκτον (WCAC). Μπήκε στην αρχική ομάδα για τους τελευταίους δύο μήνες της δεύτερης χρονιάς του. Ο Χάμερ επελέγη για την δεύτερη ομάδα – της μητροπολιτικής περιοχής της Περιφέρειας της Κολούμπια από την The Washington Post καθώς το Γκονζάγκα ανακηρυχθεί η κορυφαία σχολή στην μητροπολιτική περιοχή κατά τη διάρκεια της κατώτερης χρονιάς του. Ο πόιντ γκαρντ της ομάδας ήταν ο δευτεροετής σπουδαστής Τάιλερ Θόρντον. Ο Χάμερ σημείωσε 16 πόντους και πρόσθεσε 14 ριμπάουντ στη νίκη του παιχνιδιού πρωταθλήματος πόλης του 2008 εναντίον του Λυκείου Θεόδωρου Ρούσβελτ. Ήταν – επιλογή της καλήτερης ομάδας της Περιφέρειας της Κολούμπια και Παίκτης της Χρονιάς στους παίδες από την The Washington Post. Ο Χάμερ σημείωσε 32 πόντους σε υψηλά επίπεδα σταδιοδρομία και πρόσθεσε 15 ριμπάουντ απέναντι στο Καθολικό Λύκειο Ντεμάθα στις 21 Ιανουαρίου 2009. Η απόδοσή του του χάρισε την αναγνώριση από το ESPN RISE ως ο Εθνικός Ανερχόμενος Παίκτης στους Παίδες της Εβδομάδας σύμφωνα με το ESPN. Η επιτυχία της ομάδας πάνω από το 15ο Ντεμάθα που το κατέκτησε την οδήγησε από την 43η στην 13η θέση στην εθνική κατάταξη. Ωστόσο, το Γκονζάγκα έχασε το πρωτάθλημα WCAC του 2009 με 62 – 61 σε ένα τελευταίο δεύτερο σουτ από το Ντεμάθα παρά τους 18 πόντους και 10 ριμπάουντ του ίδιου του Χάμερ. Ο Χάμερ ήταν μια επιλογή Κάπιταλ Ολ-Σταρ του 2009.
Ο Χάμερ ήταν ένας παίχτης 2,01 μέτρων πίσω στον παίκτη του καλαθιού που γενικά αμύνθηκε απέναντι στους αντιπάλους σέντερ σε αγώνες λυκείου. Είχε ένα υποανάπτυκτο παιχνίδι με τα μάτια, αλλά δεν είχε μικρό μέγεθος για να παίξει αυτό τον τρόπο παιχνιδιού σε δυνατές ομάδες συνεδρίων. Οι δυνατές συνεδριακές σχολές αμφισβήτησαν πόσες δυνατότητες είχε σε ένα πρωτάθλημα όπου οι χαμηλές του ικανότητες στο ποστάρισμα πιθανότατα θα υπερασπιζόταν από μεγαλύτερους, ισχυρότερους ή/και πιο αθλητικούς παίκτες που τον έβαλαν σε περιμετρικό παιχνίδι. Όταν ο προπονητής του ΠρίνστονΣίντεϊ Τζόνσον τον υπολόγισε, ο μόνος ανταγωνισμός ήταν στις μεγάλες σχολές και ο Χάμερ δεν ενδιαφερόταν για καμία από αυτές. Κατά τη διάρκεια της επίσκεψής του στην πανεπιστημιούπολη με τον πατέρα του στον κοιτώνα του αδελφού του Άλεξ (Τάξη Πρίνστον του 2011), αποφάσισε τα μεσάνυχτα να κάνει παρέα στο δωμάτιο του Νταν Μαυραειδή απέναντι από την πανεπιστημιούπολη, στέλνοντας νόημα στον πατέρα του ότι ένιωθε αρκετά άνετα με το Πρίνστον και πιθανότατα να παραμείνει. Το Λόγω της σχέσης του Χάμερ με τον πρώην προπονητή καλαθοσφαίρισης της ανδρικής ομάδας του Πρίνστον και νυν των Τζορτζτάουν Χόγια, Τζον Τόμπσον Γ', κατάφερε να προπονηθεί στο γυμναστήριο του Πανεπιστημίου Τζορτζτάουν τα καλοκαίρια. Έπαιξε επίσης στη Λίγκα Κένερ (η μόνη Εθνική Αθλητική Ένωση Κολλεγίων - το θερινό πρωτάθλημα στην Ουάσινγκτον, ΠΚ) το καλοκαίρι.
Κολέγιο
Εβδομαδιαία περΠερίληψη παίκτη της εβδομάδας
Πρωτοετής περίοδος
Στις 13 Δεκεμβρίου, 2009, ο Χάμερ πέτυχε 17 πόντους και προσέθεσε 2 κλεψίματα και 2 ριμπάουντ χωρίς λάθη σε – στην νίκη του Πρίνστον απέναντι στο Γκρίνσμπορο με 65-50. Σημάδεψε το πρώτο παιχνίδι στο οποίο ο Χάμερ οδήγησε τον Πρίνστον στο σκοράρισμα. Την επόμενη μέρα κέρδισε την πρώτη του αναγνώριση ως ο Πρωτοετής της Εβδομάδας στην Αίβι Λιγκ. Στις 29 Ιανουαρίου 2010, ο Χάμερ σημείωσε 10 πόντους έναντι του Μπράουν. Συγκέντρωσε 8 πόντους και 4 ριμπάουντ εναντίον του Γέιλ το επόμενο βράδυ. Ως αποτέλεσμα κέρδισε το δεύτερο βραβείο Πρωτοετή της Εβδομάδας στην Αϊβι Λιγκ την 1η Φεβρουαρίου. Δύο από τους τρεις του αγώνες με την υψηλότερη επίθεση για τους Τάιγκερς την περίοδο 2009–10 ήρθαν στις δύο νίκες του Πρίνστον κατά τη διάρκεια των πλέι οφ στο τουρνουά καλαθοσφαίρισης του Κολετζ Ιν Μπάσκετμπολ του 2010 εναντίον των Ντουκέιν και IUPUI.
Δευτεροετής περίοδος
Στις 30 Νοεμβρίου 2010, ο Χάμερ σημείωσε 22 πόντους, 6 ριμπάουντ, 4 ασίστ και 2 μπλοκ απέναντι στο Λαφαγιέτ. Στις 5 Δεκεμβρίου, πρόσθεσε 17 πόντους, 8 ριμπάουντ, 3 ασίστ και 1 κλέψιμο απέναντι στο Σαιντ Τζοζεφς. Στα δύο παιχνίδια, πέτυχε 18/24 σουτ εντός πεδιάς με ποσοστό ευστοχίας 75%. Στις 6 Δεκεμβρίου κέρδισε τον τίτλο του Παίκτη της εβδομάδας στην Αίβι Λιγκ. Ενώ ξεκίνησε 31 από 32 παιχνίδια ως βασικός, ο Χάμερ βοήθησε την ομάδα την περίοδο 2010-11 να κερδίσει μία σημαντική θέση από το πρωτάθλημα καλαθοσφαίρισης ανδρών της Αίβι Λιγκ του 2010-11, να κερδίσει έναν αγώνα πλέι-οφ απέναντι στο Χάρβαρντ και να αγωνιστεί απέναντι στο Κεντάκι με δύο πόντους. στο Τουρνουά Καλαθοσφαίρισης NCAA ανδρών του 2011. Εκείνη τη χρονιά, ο Χάμερ ήταν μια επιλογή της δεύτερης καλύτερης ομάδας όλης της Άιβι Λιγκ και της Πρώτης Ομάδας Όλης της Περιφέρειας της Εθνικής Ομοσπονδίας Προπονητών Καλαθοσφαίρισης (NABC).
Νεανική περίοδος
Στο δυνατό παιχνίδι της 7ης Δεκεμβρίου με του Ράττζερς, ο Χάμερ πέτυχε το νικηφόρο λέι απ του αγώνα ενώ απέμεναν τρία δευτερόλεπτα στο παιχνίδι. Στις 14 Δεκεμβρίου 2011, ο Χάμερ σημείωσε 21 πόντους, 12 ριμπάουντ, 7 ασίστ και 4 κλεψίματα στην νίκη στην παράταση επί του Ράιντερ. Στη συνέχεια, στις 18 Δεκεμβρίου, είχε 20 πόντους, 5 ριμπάουντ, 6 ασίστ, 5 κλεψίματα και 2 τάπες απέναντι στο Νορθίστερν. Αυτές οι συνεχείς παραστάσεις 20 πόντων, οι οποίες περιελάμβαναν υψηλή επίδοση σταδιοδρομίας σε ασίστ απέναντι στο Ράιντερ και υψηλή επίδοση σε κλεψίματα στον αγώνα με το Νορθίστερν, του έδωσαν την αναγνώριση του παίκτη της εβδομάδας στην Αϊβι Λιγκ στις 19 Δεκεμβρίου 2011. Η εμφάνισή του με 25 πόντους, 15 ριμπάουντ στην νίκη μετά από τρεις παρατάσεις στις 30 Δεκεμβρίου επί της ενδεχόμενης Πρωταθλήτριας Φλόριντα στο Τουρνουά μπάσκετ ανδρών του ACC το 2012 ισοφάρισε την υψηλή επίδοση της σταδιοδρομίας του και πέτυχε την καλύτερη εμφάνιση στα ριμπάουντ. Όταν ο Χάμερ σημείωσε 18 πόντους στις 4 Φεβρουαρίου 2012 εναντίον του Γέιλ, έγινε ο 29ος Τίγρης του Πρίνστον (και 5ος νεότερος καθώς και 2ο μέλος της οικογένειας του Χάμερ) που έφτασε στο όριο των 1000 πόντων. Οι 515 πόντοι του Χάμερ ήταν το υψηλότερο σύνολο πόντων όλης της χρονιάς από παίκτη του Πρίνστον από την εποχή του Μπιλ Μπράντλεϊ. Οι προσπάθειες του Χάμερ βοήθησαν την ομάδα την περίοδο 2011–12 να κερδίσει ένα εισιτήριο για το Κόλετζ Μπάσκετμπολ Ινβιτέισιοναλ του 2012. Ήταν ομόφωνα το 2012 παίχτης στην πρώτη ομάδα όλης της Άιβι Λιγκ και στην δεύτερη ομάδα Όλης της Περιφέρειας του NABC.
Ανώτερη περίοδος
Ο Χάμερ ισοφάρισε την επίδοση στην Άιβι Λιγκ ως προς τα βραβεία του Παίκτη της Εβδομάδας με ένα πέμπτο βραβείο στις 4 Φεβρουαρίου. Ο Χάμερ είχε κατά μέσο όρο 19 πόντους, 8 ριμπάουντ και 5,5 ασίστ σε νίκες απέναντι στο Κορνέλ και στην Κολούμπια στις 1 και 2 Φεβρουαρίου Οι επτά ασίστ του απέναντι στην Κολούμπια ήταν οι περισσότερες στην σταδιοδρομία του. Στις 22 Φεβρουαρίου, ο Χάμερ σημείωσε 17 πόντους, 3 ριμπάουντ, 5 ασίστ και 3 κλεψίματα όταν η ομάδα του αντιμετώπισε την Κολούμπια. Το επόμενο βράδυ, σημείωσε 17 πόντους ενώ πρόσθεσε 7 ριμπάουντ, 3 ασίστ, 1 κλέψιμο και 2 τάπες απέναντι στο Κορνέλ. Οι νίκες του Σαββατοκύριακου σηματοδοτούν το πρώτο αήττητο σαββατοκύριακο στον δρόμο για την πρόκριση στην επόμενη φάση σε δύο χρονιές. Ο Χάμερ βραβεύτηκε ως παίκτης της εβδομάδας στην Άιβι Λιγκ στις 25 Φεβρουαρίου. Η έκτη αναγνώριση του παίκτη της εβδομάδας διπλασίασε το προηγούμενο σχολικό επίτευγμα και του έδωσε 8 βραβεία καριέρας POTW. Ο Χάμερ δημοσίευσε το πρώτο του νταμπλ-νταμπλ της χρονιάς στις 2 Μαρτίου, όταν είχε 23 πόντους και 14 ριμπάουντ, καθώς το Πρίνστον φιλοξένησε το Χάρβαρντ στην νίκη με 58 – 53. Το παιχνίδι σηματοδότησε την 24η συνεχόμενη εντός έδρας νίκη του Πρίνστον στους αγώνες του με το Χάρβαρντ. Στο παιχνίδι, ο Χάμερ πέρασε τον Κιτ Μίλερ και τον Νταγκ Ντέιβις για να περάσουν στη δεύτερη θέση του καταλόγου των σκόρερ στην ιστορία του Πρίνστον. Το επόμενο βράδυ είχε 13 πόντους και 6 ριμπάουντ απέναντι στην Ντάρτμουθ. Για την εβδομάδα, κέρδισε τον τίτλο του Παίχτη της Εβδομάδας στην Άιβι Λιγκ, δίνοντάς του το εύσημο της έβδομης χρονιάς αναγνώρισης και ισοφάρισε την ένατη αναγνώριση στην πορεία του στο άθλημα. Στις 12 Μαρτίου, η Αμερικανική Ένωση Συγγραφέων Καλαθοσφαίρισης κατονόμασε τον Χάμερ ως μέλος στην ομάδα 2012-13 Ανδρών Όλης της 2ης Περιφέρειας (NY, NJ, DE, DC, PA, WV), βάσει ψήφου από την εθνική της ιδιότητα. Ο Χάμερ ήταν ομόφωνη επιλογή μέλους στην πρώτη ομάδα όλης της Άιβι Λιγκ, καθώς και Παίκτης μπάσκετ της χρονιάς στην Άιβι Λιγκ, ο οποίος είναι ο πρώτος παίχτης από το Πρίνστον που το πετυχαίνει από το 1999. Ο Χάμερ ξεπέρασε επίσης τον Ντέιβις ως κορυφαίος παίχτης της στην Άιβι Λιγκ σε συμμετοχές σε αγώνες. Στις 26 Μαρτίου, η Εθνική Ένωση Προπονητών Καλαθοσφαίρισης έχρισε τον Χάμερ ως μέλος στο τμήμα της Πρώτης Ομάδας Όλης της 13ης Περιφέρειας όπως επιλέχθηκε και ψηφίστηκε από μέλη προπονητές του NABC, καθιστώντας τον επιλέξιμο, σύμφωνα με το Τμήμα Προπονητών Στέιτ Φαρμ, για την Παναμερικανική Ομάδα Όλης της 1ης κατηγορίας. Ήταν η τρίτη συνεχόμενη διάκριση του Χάμερ στο NABC. Ο Hummer κέρδισε επίσης την τιμητική διάκριση του Associated Press από Όλη την Αμερική.
Επαγγελματική Σταδιοδρομία
Ο Χάμερ κλήθηκε να δοκιμάσει να είναι μέλος της σύνθεσης των Λος Άντζελες Λέικερς για το Σάμερ Λιγκ του ΝΒΑ, που θα διεξαγόταν από τις 12 μέχρι τις 22 Ιουλίου 2013. Τον Ιανουάριο του 2014, υπέγραψε με την Ράτιοφαρμ Ουλμ της Γερμανικού Πρωταθλήματος. Τον Αύγουστο του 2014, ο Χάμερ υπέγραψε με τους Νίλαν Μπίσονς Λοϊμάα του Φινλανδικού Πρωταθλήματος.
Τον Ιανουάριο του 2016, ο Χάμερ υπέγραψε με την ΜΓ Γκέτινγκεν της Γερμανικού Πρωταθλήματος. Στις 24 Νοεμβρίου 2016, υπέγραψε με την τουρκική Άνκαρα Κολεϊλιλέρ.
Στις 17 Αυγούστου 2017, ο Χάμερ υπέγραψε με τη ρωσική Άβτοντορ Σαράτοφ για την περίοδο 2017-18. Πέτυχε 10,2 πόντους και 4,4 ριμπάουντ ανά παιχνίδι στη VTB Λιγκ. Στις 3 Αυγούστου 2018, ο Χάμερ υπέγραψε με το Μονακό της 1ης Γαλλίας. Στις 15 Ιανουαρίου 2019, ο Χάμερ εντάχθηκε στην Νίζνι Νόβγκοροντ της VTB Λίγκας μέχρι το τέλος της χρονιάς 2018-19.
Στις 5 Οκτωβρίου 2019, υπέγραψε με την Τεκσούτ Μπαντιρμά της 1ης Τουρκίας (BSL).
Στις 29 Φεβρουαρίου 2020, υπέγραψε με την EΒE Μπάσκετς ΌλντενμπουργκO της 1ης Γερμανίας (BBL).
Στις 29 Ιουλίου 2020, ο Χάμερ υπέγραψε με την Πετκίμ Σπορ της 1ης Τουρκίας (BSL). Είχε κατά μέσο όρο 11,3 πόντους, 5,0 ριμπάουντ, 3,1 ασίστ και 1,3 κλεψίματα ανά αγώνα. Στις 5 Οκτωβρίου 2021, ο Χάμερ υπέγραψε με την ΑΕΚ της Α1 κατηγορίας και του Basketball Champions League.
Προσωπικές πληροφορίες
Ο πατέρας του Ίαν, Έντ, ήταν μέλος της τάξης του Πρίνστον το 1967 και πρώην παίχτης Λυκείου Παν-Αμερικανικής Αναγνώρισης. Ο Εντ βοήθησε τον Μπιλ Μπράντλεϊ να οδηγήσει τους Πρίνστον Τάιγκερς του 1964–65 στους ημιτελικούς του τουρνουά μπάσκετ 1ης κατηγορίας του NCAA για το1965. Ο θείος του, Τζον Χάμερ, ήταν μέλος της τάξης του Πρίνστον το 1970 και έπαιξε έξι χρονιές στην ΝΒΑ. Η μητέρα του ίαν, η Τζούντι, πέθανε από καρκίνο του μαστού στο τέλος της πρωτοετίας του στο λυκείου. Ο μεγαλύτερος αδελφός του, Άλεξ, είναι απόφοιτος της τάξης του Πρίνστον του 2011.
Εξωτερικοί σύνδεσμοι
Κατηγορία:Καλαθοσφαιριστές Ράτιοφαρμ Ουλμ Κατηγορία:Πάουερ φόργουορντ Κατηγορία:Καλαθοσφαιριστές ΒΓ Γκέτινγκεν Κατηγορία:Καλαθοσφαιριστές ΜΚ Νίζνι Νόβγκοροντ Κατηγορία:Καλαθοσφαιριστές Αβτοντόρ Σαράτοφ Κατηγορία:Καλαθοσφαιριστές Μπαντιρμά Μ.Ι.Κ. Κατηγορία:Καλαθοσφαιριστές ΑΣ Μονακό Κατηγορία:Αμερικανοί καλαθοσφαιριστές
Βουργουνδιανό σανσόν
Το σανσόν είναι ένα είδος αναγεννησιακής μουσικής. Το εκκλησιαστικό πολυφωνικό μοτέτο υπήρξε βάση για την σύνθεση κοσμικών πολυφωνικών τραγουδιών, των ονομαζόμενων σανσόν, που αναδείκνυαν μια τρυφερή μελαγχολία και στέκονται ανάμεσα σε μια περασμένη εποχή και τον σύγχρονο κόσμο. Το σανσόν αναπτύχθηκε κυρίως στην Βουργουνδία του 15ου αιώνα, μια περιοχή που κάλυπτε περιοχές της σημερινής βόρειας Γαλλίας, Φλάνδρας και Κάτω Χωρών και υπήρξε κέντρο πολιτικής σταθερότητας. Εκεί υπήρξε έντονη πολιτιστική δραστηριότητα που ανάπτυξε παλιότερες μορφές μουσικής σύνθεσης σε νεότερες γραμμές.
Η Ars Nova στη Γαλλία δεν ήρθε σε τόσο μεγάλη ρήξη με τη μουσική του παρελθόντος. Τα σανσόν αναπτύχθηκαν από συνθέτες κατά κύριο λόγο λειτουργικής μουσικής που αποκαλούνται σήμερα η Γαλλο-φλαμανδική σχολή, με κυριότερους τους Γκιγιώμ Ντυφαί, Ζιλ Μπενσουά, Γιοχάνες Όκεγχεμ, Ορλάντο ντι Λάσσο και Ζοσκέν ντε Πρε και ήταν το αντιπροσωπευτικό είδος μουσικής που επικράτησε στις ηγεμονικές αυλές της Βουργουνδίας και της Γαλλίας. Τα παλιότερα σανσόν ήταν μονοφωνικά και είχαν αποκτήσει μεγάλη δημοφιλία με τους τρουβέρους του 13ου αιώνα και οι μουσικοποιητικές μορφές τους αναπτύχθηκαν στις μορφές των ποιητικών formes fixes - του ροντώ, της μπαλάντας και του βιρελαί. Αυτές χρησιμοποιήθηκαν για τα νεότερα μονοφωνικά και πολυφωνικά σανσόν με προτίμηση στο ροντώ.
Από το 14ο αιώνα το σανσόν είναι μια σύνθεση πολυφωνική συνήθως με τρεις φωνές (αργότερα με τέσσερις), στην οποία οι χαμηλότερες φωνές (τενόρος και άλτο) περιορίζονται στο να συνοδεύουν την υψηλότερη (discantus) στην ίδια κύρια μελωδία. Πολύ συχνά οι χαμηλότερες φωνές εκτελούνταν από μουσικά όργανα όπως το λαούτο. Τα σανσόν (μαζί με το μαδριγάλι) έκαναν χρήση του κοντούκτους, μια πολυφωνική φόρμα σύνθεσης του εκκλησιαστικού ρεπερτορίου. Στο κοντούκτους ο τενόρος δεν τραγουδά υποχρεωτικά λειτουργικό κείμενο, επιτρέποντας την ελεύθερη ανάπτυξη της μελωδίας και της φαντασίας.
Από τον 15ο αιώνα συνθέτες όπως ο Όκεγχεμ πέρασαν από το να χρησιμοποιούν τις formes fixes και έκλειναν προς την αντιστικτική μίμηση (όλες οι φωνές μοιράζονται το ίδιο θέμα και κινούνται σε παρόμοιες ταχύτητες) η οποία έδινε στο έργο διαρκή συνοχή. Ο άλλος μεγάλος συνθέτης, ο Ζοσκέν ντε Πρε, έδωσε σημασία στο λόγο και απομακρύνθηκε από τον σχολαστικισμό. Στα σανσόν του προτίμησε τον κανόνα, φτάνοντας σε μια εξάφωνη διασκευή έργου του να παίζει με ένα τετράφωνο κανόνα ο οποίος συμπληρώθηκε με άλλους δυο κανόνες. Ο Ζοσκέν σε αντίθεση με τον Όκεγχεμ δεν διαχώριζε την θρησκευτική από την κοσμική μουσική, εισάγοντας περισσότερα κοσμικά εκφραστικά χαρακτηριστικά στην εκκλησιαστική μουσική και προωθώντας περισσότερο την πολυφωνία στην κοσμική σύνθεση.
Υποσημειώσεις
Κατηγορία:Μουσική μορφολογία Κατηγορία:Αναγεννησιακή μουσική
Διαδικτυακή βοηθός
Ένας ή μια διαδικτυακή βοηθός (Virtual Assistant) είναι ένας ελεύθερος επαγγελματίας που παρέχει γραμματειακές, τεχνικές ή δημιουργικές υπηρεσίες υποστήριξης επιχειρήσεων διαδικτυακά. Επικοινωνεί με τους πελάτες μέσω ηλεκτρονικού ταχυδρομείου, Skype, διαδικτυακές αίθουσες συνεδριάσεων και μέσω τηλεφώνου.
Επειδή οι διαδικτυακοί βοηθοί είναι ελεύθεροι επαγγελματίες και όχι μόνιμο προσωπικό, οι επιχειρήσεις που τους προσλαμβάνουν δεν αναλαμβάνουν να πληρώσουν ασφάλεια, επιδόματα και δώρα Χριστουγέννων και Πάσχα. Οι επιχειρήσεις επίσης δεν παρέχουν τον χώρο εργασίας, τον εξοπλισμό, προμήθειες ή κατάρτιση. Οι διαδικτυακοί βοηθοί συνήθως δουλεύουν για μικρομεσαίες επιχειρήσεις και προσλαμβάνονται για μεμονωμένες εργασίες ή μακροπρόθεσμα.
Υπηρεσίες που παρέχουν
Καθώς είναι ένας ανερχόμενος κλάδος, που δεν έχει πάρει ακόμα μια τελική μορφή, όλο και περισσότερες υπηρεσίες προσθέτονται σε αυτές που μπορεί να προσφέρει ένας διαδικτυακός βοηθός. Κάποιες από τις βασικότερες είναι γραμματειακές υπηρεσίες, τηλεφωνικές υπηρεσίες, λογιστικά, μάρκετινγκ, κτηματομεσιτικές υπηρεσίες, υποστήριξη συγγραφέων.
Εξωτερικοί σύνδεσμοι
Κατηγορία:Επαγγέλματα Κατηγορία:Διαδίκτυο
Αθλητική Ποδοσφαιρική Ένωση Πελενδρίου
Η Αθλητική Ποδοσφαιρική Ένωση Πελενδρίου ή η AΠΕΠ Πελενδρίου (διαβάζεται «απέπ») είναι κυπριακό ποδοσφαιρικό σωματείο με έδρα το Πελένδρι της επαρχίας Λεμεσού. Χρώματα της ομάδας είναι το πράσινο και το άσπρο.
Ιστορία
Η ΑΠΕΠ Πελενδρίου ιδρύθηκε το 1956. Έδρα της ποδοσφαιρικής ομάδας είναι το Κοινοτικό Στάδιο Πελενδρίου. Μέχρι το 1985 συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ).
Περίοδος 1985-1989
Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η ΑΠΕΠ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η Δ΄ κατηγορία τότε ήταν χωρισμένη σε τρεις ομίλους. Η ΑΠΕΠ εντάχθηκε στον όμιλο Λεμεσού-Πάφου. Στην πρώτη συμμετοχή της τερμάτισε στη δέκατη θέση. Την επόμενη περίοδο τερμάτισε στη δέκατη τρίτη θέση και υποβιβάστηκε.
Δεκαετία 1990-1999
Την περίοδο 1993-94 τερμάτισε στη δωδέκατη θέση και υποβιβάστηκε στη Γ΄ κατηγορία. Παρέμεινε στην κατηγορία αυτή για πέντε συνεχόμενες περιόδους έως την περίοδο 1998-99 που τερμάτισε στη δωδέκατη θέση και υποβιβάστηκε.
Δεκαετία 2000-2009
Την περίοδο 2000-01 τερμάτισε στη δωδέκατη θέση του πρωταθλήματος Δ΄ κατηγορίας και υποβιβάστηκε στα αγροτικά πρωταθλήματα. Το 2005 επανήλθε στη Δ΄ κατηγορία μέσω του πρωταθλήματος ένταξης. Παρέμεινε στη Δ΄ κατηγορία για τέσσερις συνεχόμενες περιόδους έως την περίοδο 2008-09 που τερμάτισε στη δέκατη τρίτη θέση και υποβιβάστηκε στα αγροτικά πρωταθλήματα. Από τότε συμμετέχει στις διοργανώσεις της ΕΠΟΛ.
Δεκαετία 2020-
Το 2022 εξασφάλισε μέσα από το Πρωτάθλημα Ένταξης ΣΤΟΚ 2022 την άνοδο της στην Επίλεκτη κατηγορία ΣΤΟΚ 2022-23. Ωστόσο, μετά από απόφαση της Δικαστικής Επιτροπής της ΣΤΟΚ, ο αγώνας που έκρινε την άνοδο κατακυρώθηκε υπέρ του αντιπάλου της.
Ποδόσφαιρο σάλας
Την περίοδο 2013-14 η ΑΠΕΠ δημιούργησε ομάδα ποδοσφαίρου σάλας η οποία συμμετείχε στη Β΄ κατηγορία. Η ομάδα συμμετείχε μόνο για μια περίοδο στις διοργανώσεις της ΚΟΠ και στη συνέχεια διαλύθηκε.
Εξωτερικοί σύνδεσμοι
Κατηγορία:Ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1956 Κατηγορία:Αθλητικοί σύλλογοι Επαρχίας Λεμεσού Κατηγορία:Κυπριακές ομάδες ποδοσφαίρου σάλας Κατηγορία:Πελένδρι
Δούκισσα
Το όνομα Δούκισσα μπορεί να αναφέρεται:
Τεκές
thumb|right|350px|Ο τεκές Αραμπάτι Μπαμπά στο [[Τέτοβο της Βόρειας Μακεδονίας όπου η πλειοψηφία του πληθυσμού είναι Αλβανοί (μουσουλμάνοι).]] Ο τεκές (η λέξη προέρχεται από την τουρκική λέξη tekke) είναι ένας όρος ο οποίος αναφέρεται στα μέρη όπου συναθροίζονταν οι δερβίσηδες. Εκεί υπήρχαν κελιά φιλοξενίας όπου τα τάγματα Σούφι μπορούσαν να ζουν, να προσεύχονται με σκοπό την ολοκλήρωση του πνευματικού τους οράματος.
Ορολογία
Ο όρος τεκές προέρχεται από την τουρκική λέξη tekke, η οποία είναι απόδοση της αραβικής λέξης τακίγια, η οποία μεταφράζεται ως «μέρος για υποστήριξη» ή «μέρος για ξεκούραση». Άλλοι όροι που χρησιμοποιούνται είναι χανικιάχ, ντερκιάχ, ζαβιγιέ, ασίτανε, και ριμπάτ. Βέβαια οι όροι αυτοί χρησιμοποιούνται ως συνώνυμοι αλλά περιγράφουν διαφορετικές παραλλαγές του τεκέ. Ο αρχικός σκοπός ίδρυσης τεκέδων ήταν η πνευματική ανάπτυξη των ανθρώπων που συμμετείχαν αλλά και η κοινωνική ισότητα. Αργότερα οι τεκέδες μετατράπηκαν σε κρατικές κοινωνικές και στρατιωτικές υπηρεσίες.
Στην Ελλάδα η λέξη τεκές χρησιμοποιείται και για να περιγράψει τα χασισοποτεία, αλλά και γενικά χώρους γεμάτους με καπνό από τσιγάρο. Στα ρεμπέτικα τραγούδια γίνεται συχνή αναφορά σε τεκέδες, καταγώγια που σύχναζαν χασισοπότες.
Ιστορία
Δεν είναι βέβαιο πότε ο Σουφισμός έγινε κίνημα μέσα στο Ισλάμ ή πότε οικοδομήθηκε ο πρώτος τεκές/χανικιάχ. Οι Σούφι συνήθως παρουσιάζουν ως ρίζες του κινήματος τον Μωάμεθ αλλά οι ακαδημαϊκοί ιστορικοί τοποθετούν το κίνημα με μεταγενέστερες ημερομηνίες. Ο Τζόναθαν Μπέρκεϊ (καθηγητής ιστορίας - γνωστός ακαδημαϊκός σε θέματα ιστορίας του Ισλάμ και της Μέσης Ανατολής) γράφει:
Ελλάδα
Στην Ελλάδα και συγκεκριμένα στη Θράκη ιδρύθηκαν αρκετοί τεκέδες οι οποίοι μάλιστα έλαβαν την υποστήριξη των σουλτάνων αμέσως μετά την οθωμανική κατάκτηση. Οι τεκέδες εξυπηρετούσαν τον προσηλυτισμό χριστιανών, τους στρατιωτικούς εφοδιασμούς των οθωμανικών στρατευμάτων, αλλά και τον εποικισμό της ορεινής Θράκης. Ο Μαχμούτ Β΄ (1808-1839) με φιρμάνι το 1826 διέταξε την κατάργηση του σώματος των Γενιτσάρων αλλά και του Μπεκτασικού τάγματος. Τότε πολλοί τεκέδες στη Θράκη κατεδαφίστηκαν και πολλοί σεΐχηδες εκδιώχθηκαν. Το 1840 οι σουλτάνος Απτουλμετζήτ Α΄ επανέφερε τη λειτουργία των τεκέδων, αλλά ήδη πολλοί τεκέδες είχαν παρακμάσει ενώ παράλληλα γίνεται μια κίνηση αφομοίωσης των Μπεκτασήδων και Κιζιλμπάσηδων από τους Σουνίτες στη Δυτική Θράκη. Στις 30 Νοεμβρίου 1925 ο Κεμάλ Ατατούρκ, στην Τουρκία με το Νόμο 677, κατάργησε οριστικά τους τεκέδες. Αντίθετα η Ελλάδα, μετά την ενσωμάτωση της Δυτικής Θράκης, δεν απαγόρευσε τους τεκέδες.
Κυβέρνηση Βούλγαρη - Δεληγεώργη 1866
Η Κυβέρνηση Βούλγαρη - Δεληγεώργη, ή Υπουργείον Βούλγαρη - Δεληγιώργη, ή άλλως Συντροφική κυβέρνηση (Ιούνιος - Δεκέμβριος 1866) ήταν η δέκατη κυβέρνηση από τη ψήφιση του Συντάγματος του 1864.
Η διακυβέρνηση από εξωκοινοβουλευτικούς υπουργούς δεν μπορούσε να παραταθεί άλλο και έτσι ο βασιλιάς Γεώργιος κάλεσε τους αρχηγούς των τριών παρατάξεων της Βουλής (Κουμουνδούρο, Βούλγαρη και Δεληγεώργη) να προσπαθήσουν για τον σχηματισμό «κυβέρνησης συνεργασίας».
Οι δυο αρχηγοί, ξέροντας ότι δεν είχαν την πλειοψηφία των βουλευτών με το μέρος τους - και επομένως ήταν σχεδόν αδύνατο να κυβερνήσουν - ζήτησαν από τον Γεώργιο, την διάλυση του Κοινοβουλίου και την προκήρυξη εκλογών. Ο Γεώργιος όμως αρνήθηκε και προτίμησε αντ' αυτού να «κλείσει» τη Βουλή για μερικούς μήνες, όπως είχε την συνταγματική δυνατότητα να κάνει.
Όταν η Βουλή άρχισε και πάλι τις εργασίες της, τον Δεκέμβριο του 1866, η εκλογή Προέδρου του Σώματος, από την παράταξη του Κουμουνδούρου, και συγκεκριμένα του Λυκούργου Κρεστενίτη, ανάγκασε την δυαδική κυβέρνηση να υποβάλλει την παραίτησή της.
Εκτός από αυτό όμως, οι διαφορετικές αντιλήψεις για την αντιμετώπιση του Κρητικού ζητήματος, ανάμεσα στους δυο αρχηγούς, έφερε και την ρήξη στη συνοχή της κυβέρνησης.
Σημειώσεις
1866 06 Κατηγορία:1866 1
Έλλη ΙΙ (καταδρομικό)
Έλλη ΙΙ (Καταδρομικό) / C-24
Πρώην Ιταλικό ‘EUGENIO DI SAVOIA’.
Παραχωρήθηκε στην Ελλάδα το 1950 (Ιούλιο) σαν μέρος των Ιταλικών επανορθώσεων σε αντικατάσταση του τορπιλισθέντος ‘ΕΛΛΗ’. Κατασκευάστηκε μεταξύ του 1932 – 1935 στα Ναυπηγεία ANSALDO της Γένοβας.
Πηγές
Ελλη
Φάτιμα
Η Φάτιμα είναι πόλη της Πορτογαλίας, ιδιαίτερα γνωστή για το φαινόμενο των «Θαυματουργών εμφανίσεων της Παναγίας» που έγιναν το 1917. Η πόλη έχει 13.212 κατοίκους σύμφωνα με την απογραφή του 2021 και βρίσκεται στην περιοχή Santarιm στην κεντρική Πορτογαλία, 187 χλμ. νότια του Πόρτο και 123 χλμ. βόρεια της Λισσαβώνας.
Η πόλη προσελκύει πλήθη χριστιανών και τουριστών, ιδιαίτερα τις ημέρες του προσκυνήματος.
Τα θαύματα της Παναγίας της Φάτιμα
Ήταν 13 Μαΐου του 1917, όταν τρία παιδιά βοσκών -η Λουσία (10 ετών), ο Φρανσίσκο (9 ετών) και η Ζασίντα (7 ετών)- από το (τότε) χωριό Φάτιμα της Πορτογαλίας είδαν ένα όραμα. Η Παναγία εμφανίστηκε μπροστά τους μέσα σ' ένα λαμπρό σύννεφο και τους ανήγγειλε πως θα εμφανιζόταν στο ίδιο σημείο κάθε 13 του μήνα, έως τον Οκτώβριο. Τους προέτρεψε σε μετάνοιες για τη σωτηρία των αμαρτωλών, ενώ τους έδωσε και τρεις προφητείες.
Σε κάθε προαναγγελθείσα εμφάνιση της Παναγίας συγκεντρώνονταν όλο και περισσότεροι πιστοί, αν και την έβλεπαν μόνο τα τρία παιδιά. Για να πειστούν οι «άπιστοι», προανήγγειλε ότι στην τελευταία εμφάνισή της, στις 13 Οκτωβρίου, θα γινόταν ένα λαμπρό θαύμα. Υπολογίζεται ότι 30 με 40 χιλιάδες άνθρωποι έδωσαν το παρών τότε και αρκετοί υποστήριξαν ότι είδαν τον Ήλιο να στριφογυρίζει με μεγάλη ταχύτητα και στη συνέχεια να «χορεύει», κατεβαίνοντας προς τη γη και επιστρέφοντας μετά στην αρχική του θέση, και αλλάζοντας επίσης πλήθος από χρώματα, που πλημμύρισαν τον ουρανό και τα γύρω σύννεφα. Ωστόσο, δεν είδαν όλοι τις κινήσεις του Ηλίου, καθώς αρκετοί είδαν μόνο τα μεταβαλλόμενα χρώματα, ενώ πολλοί άλλοι δεν είδαν τίποτα απολύτως (σημειωτέον ότι οι Ορθόδοξοι δεν αναγνωρίζουν τις εμφανίσεις της Παναγίας στη Φάτιμα, καθώς και στη Λούρδη της Γαλλίας το 1858, ως αληθινές).
Σύμφωνα με την Ρωμαιοκαθολική Εκκλησία, η τρίτη προφητεία αφορούσε στην απόπειρα δολοφονίας του Πάπα Ιωάννη Παύλου Β' από τον Τούρκο «γκρίζο λύκο» Μεχμέτ Αλί Αγκτζά, κατά την επέτειο του θαύματος, στις 13 Μαΐου 1981, στην Πλατεία του Αγίου Πέτρου της Ρώμης. Πολλοί, όμως, αμφισβητούν αυτή την ερμηνεία, υποστηρίζοντας ότι η προφητεία περιγράφει ακόμη και το τέλος του κόσμου.
Σήμερα, 6 έως 8 εκατομμύρια Χριστιανοί προσκυνητές συρρέουν κάθε χρόνο στη Φάτιμα για να προσκυνήσουν στο μέρος όπου εμφανίστηκε η Παναγία. Στο σημείο έχει δημιουργηθεί και μία πηγή, στα νερά της οποίας λέγεται πως όποιος μπει θεραπεύεται από κάθε ασθένεια.
Εξωτερικοί σύνδεσμοι
Κατηγορία:Πόλεις της Πορτογαλίας
Φρειδερίκος Ερρίκος της Σαξονίας-Τσάιτς-Πέγκαου-Νόιστατ
Ο Φρειδερίκος Ερρίκος, γερμ. Friedrich Heinrich (21 Ιουλίου 1668 - 18 Δεκεμβρίου 1713) από τον Οίκο των Βέττιν ήταν δούκας της Σαξονίας-Τσάιτς-Πέγκαου-Νόιστατ (1699-1713).
Βιογραφία
Ήταν ο τρίτος γιος του Μαυρίκιου, δούκα της Σαξονίας-Τσάιτς και της Δωροθέας Μαρίας των Βέττιν, κόρης του Γουλιέλμου, δούκα της Σαξονίας-Βαϊμάρης.
Οικογένεια
Νυμφεύτηκε πρώτα το 1699 τη Σοφία Αγγελική, κόρη του Χριστιανού Ούλριχ Α΄, δούκα της Βυρτεμβέργης-Ελς· δεν απέκτησαν απογόνους.
Το 1700 απεβίωσε η Σοφία Αγγελική και ο Φρειδερίκος Ερρίκος έκανε δεύτερο γάμο το 1702 με την Άννα Φρειδερίκη Φιλιππίννα, κόρη του Φιλίππου Λουδοβίκου, δούκα του Σλέσβιχ-Χόλσταϊν-Σόντερμπουργκ-Βίζενμπουργκ και είχε τέκνα:
Παραπομπές
Κατηγορία:Οίκος των Βέττιν
Σωτήρης Τσιτσιπής
Ο Σωτήρης Τσιτσιπής (Λοκρός) (1918-1949) ήταν Έλληνας στρατιωτικός, αντιστασιακός, διοικητής τάγματος του ΕΛΑΣ και ταγματάρχης του ΔΣΕ.
Νεανικά χρόνια
Ο Σωτήρης Τσιτσιπής γεννήθηκε το 1918 στην Αμφίκλεια. Αποφοίτησε από την στρατιωτική Σχολή Ευελπίδων τον Αύγουστο του 1940 με τιμητική μνεία και με το βαθμό του ανθυπολοχαγού του μηχανικού. Το 1940 πήρε μέρος στον Ελληνοϊταλικό πόλεμο στην Αλβανία σαν διοικητής διμοιρίας όπου διακρίθηκε ιδιαίτερα και του απονεμήθηκε "Πολεμικός Σταυρός Γ' τάξεως" και "Μετάλλιο Εξαίρετων Πράξεων". Με την κατάρρευση του μετώπου και τη διάλυση του ελληνικού στρατού, τον Απρίλιο του 1941, επέστρεψε στο χωριό του το Δαδί.
Κατοχή - Αντίσταση
Στην Κατοχή οι Ιταλοί τον κυνήγησαν επανειλημμένα για την πατριωτική του δράση και έτσι αναγκάσθηκε να φύγει για την Αθήνα. Το 1943 στην Μενδενίτσα Λοκρίδας κατατάχθηκε στο Αρχηγείο του ΕΛΑΣ ως διοικητής λόχου. Αργότερα έγινε διοικητής διλοχίας και μετά τάγματος. Το τάγμα του ήταν το 2/42 Τάγμα Λοκρού όπως το αποκαλούσαν οι ΕΛΑΣίτες. Ο Λοκρός έδωσε με επιτυχία πολλές μάχες με τις κατοχικές δυνάμεις όπως στις Θερμοπύλες, το 51ο χιλιόμετρο, την Παύλιανη, το Σκλήθρο, το Δαδί και τον Άγιο Κωνσταντίνο. Ο μεγαλύτερος αδερφός του, Δημήτρης Τσιτσιπής μόνιμος λοχαγός, από την ΕΚΚΑ που είχε αρχικά ενταχθεί προσχώρησε στον ΕΛΑΣ με το ψευδώνυμο "Αναγνωσταράς".
Δεκεμβριανά - Εμφύλιος πόλεμος
Πήρε μέρος στα Δεκεμβριανά το 1944 με το τάγμα του. Μετά τη Συμφωνία της Βάρκιζας το καθεστώς με την κατηγορία του ηθικού αυτουργού για την αρπαγή και το φόνο πολιτών στη διάρκεια της κατοχής, συνέλαβε τον Τσιτσιπή και τον οδήγησε στη φυλακή τον Απρίλιο του 1945. Αν και η κατηγορία αφορούσε στη σύλληψη ελλήνων συνεργατών των γερμανών, ο Τσιτσιπής παρέμεινε στη φυλακή μέχρι το Δεκέμβριο του 1945. Μόλις αποφυλακίστηκε, κυνηγημένος από τη Λευκή τρομοκρατία, βγήκε πάλι στο βουνό με τους διωκόμενους πρώην ελασίτες. Αργότερα εντάχθηκε στο ΔΣΕ και έδρασε στην Ρούμελη ως επιτελάρχης ταξιαρχίας.
Το 1948 εντάχθηκε με το βαθμό του ταγματάρχη στην ρουμελιώτικη 2η Μεραρχία του ΔΣΕ με διοικητή τον Διαμαντή. Διακρίθηκε στις ανεπιτυχείς επιχειρήσεις (για τον ΔΣΕ) για την κατάληψη της Καρδίτσας και του Καρπενησιού. Τον Απρίλη του 1949 άρρωστος και εξαντλημένος από τις κακουχίες πιάστηκε αιχμάλωτος στον Βάλτο, στη γέφυρα του Κοράκου, από τον Εθνικό Στρατό και μεταφέρθηκε στα Τρίκαλα. Δικάστηκε από έκτακτο στρατοδικείο στις 15-4-1949 και εκτελέσθηκε την επόμενη.
Παραπομπές
Κατηγορία:Έλληνες κομμουνιστές Κατηγορία:Έλληνες αξιωματικοί του μηχανικού Κατηγορία:Μέλη του ΕΛΑΣ Κατηγορία:Μαχητές του Δ.Σ.Ε Κατηγορία:Πολεμικός Σταυρός Γ' Τάξεως Κατηγορία:Εκτελεσθέντες για πολιτικά εγκλήματα
Μπάρμπα Μυτούσης
Ο Μπάρμπα Μυτούσης ήταν η βασικότερη φιγούρα του Κουκλοθεάτρου Αθηνών, η οποία έδωσε το όνομά της και στο ίδιο το Κουκλοθέατρο.